OpenLLM-France/wikimedia huggingface dataset:
# Sant Miquel de les Canals

Sant Miquel de les Canals és una església romànica ubicada a les Canals de Sant Miquel, al terme municipal de Vilada, el Berguedà que està inventariada com a patrimoni immoble al mapa de patrimoni de la Generalitat de Catalunya amb el número d'element IPAC-3724. Originàriament era utilitzat pel culte catòlic. Està en mal estat de conservació.

## Situació geogràfica i accessos

Sant Miquel de les Canals està a les Canals de Sant Miquel, al sud del Pantà de la Baells. S'hi arriba des d'una pista forestal que surt del km 39 de l'antiga carretera C-1411 entre Gironella i Cal Rosal, que és la que mena a Sant Pere de la Portella però 3 km abans d'arribar a la Portells s'ha de girar a una altra pista a l'esquerra.
Està situada al bell mig d'uns planells dalt de tot d'una carena, amb un paisatge obert, a 1.000 m d'alçada, a tocar d'una casa de pagès.

## Descripció i característiques

Sant Miquel de les Canals és un temple de reduïdes dimensions, només té una nau coberta amb volta de canó i acabada amb un absis cobert amb volta de quart d'esfera, situat a llevant. El portal principal d'arc de mig punt adovellat, actualment està tapat. L'actual porta d'accés és posterior, i està situada al mur frontal, sota del campanar d'espadanya.

## Història

Sant Miquel de les Canal és un edifici del segle XII

## Referències

* 1 2 3 4 «Sant Miquel de les Canals». Fitxes de patrimoni. Generalitat de Catalunya. [Consulta: 1r octubre 2015].

## Vegeu també

* Llista de monuments del Berguedà
# Daniel Cárdenas Lindez

Daniel "Dani" Cárdenas Lindez (Terrassa, 28 de març de 1997) és un futbolista català que juga com a porter pel Rayo Vallecano.

## Carrera de club

Cárdenas va ingressar al planter del Llevant UE el gener de 2014, després d'haver estat prèviament al del FC Barcelona i el del RCD Espanyol. Fou promocionat a l'Atlètic Llevant UE per la temporada 2016–17, i hi va debutar com a sènior el 20 d'agost de 2016 com a titular, en una derrota a casa per 0–1 contra el CE Atlètic Balears.
Inicialment la tercera opció a la porteria, rere Dani Sotres i Koke Vegas, Cárdenas va esdevenir titular després que Sotres marxés i que Koke fos promogut al primer equip. El 12 de març de 2020, va renovar contracte fins al 2022.
El 27 de novembre de 2020, després que Aitor es lesionés, Cárdenas va debutar amb el primer equip – i a La Liga – jugant el 90 minuts en un empat 1–1 a fora contra el Reial Valladolid.

## Internacional

Esdevingué internacional amb la selecció catalana el maig de 2022, quan Gerard López el va convocar per disputar el partit Catalunya – Jamaica a Montilivi.

## Referències

* ↑ «ENTREVISTA | Dani Cárdenas: “Espero y deseo que mi trayectoria siga siendo vestido de granota”» (en castellà). Golsmedia, 15-04-2019. [Consulta: 2 setembre 2020].
* ↑ «El Baleares suma frente al At. Levante sus tres primeros puntos in extremis» (en castellà). Golsmedia, 21-08-2016. [Consulta: 1r desembre 2020].
* ↑ «Dani Cárdenas renueva su vinculación con el Levante UD para las próximas dos temporadas» (en castellà). Llevant UE, 12-03-2020. [Consulta: 2 setembre 2020].
* ↑ «Campaña desactiva el golazo de Marcos André» (en castellà). Marca, 28-11-2020. [Consulta: 1r desembre 2020].
* ↑ «El debut sorpresa de Dani Cárdenas: "Mamá, tenéis que poner el partido del Levante en la tele"» (en castellà). Marca, 01-12-2020. [Consulta: 1r desembre 2020].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].

## Enllaços externs

* Dani Cárdenas a BDFutbol
* Dani Cárdenas a La Preferente (castellà)
* Dani Cárdenas, Fitxa a Soccerway
# El Tigre

«El Tigre» té aquests significats:
* El Tigre (Anzoátegui), municipi de l'estat veneçolà d'Anzoátegui
* El Tigre (volcà), volcà d'El Salvador
* Bultaco El Tigre, motocicleta fabricada per Bultaco entre 1966 i 1969
# Benson (Pennsilvània)

Benson és una població dels Estats Units a l'estat de Pennsilvània. Segons el cens del 2000 tenia 194 habitants.

## Demografia

Segons el cens del 2000, Benson tenia 194 habitants, 76 habitatges, i 52 famílies. La densitat de població era de 241,6 habitants per quilòmetre quadrat.
Dels 76 habitatges en un 30,3% hi vivien nens de menys de 18 anys, en un 57,9% hi vivien parelles casades, en un 10,5% dones solteres, i en un 30,3% no eren unitats familiars. En el 27,6% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,15.
Per edats la població es repartia de la següent manera: un 25,3% tenia menys de 18 anys, un 3,1% entre 18 i 24, un 27,8% entre 25 i 44, un 26,8% de 45 a 60 i un 17% 65 anys o més.
L'edat mediana era de 41 anys. Per cada 100 dones de 18 o més anys hi havia 95,9 homes.
La renda mediana per habitatge era de 35.000 $ i la renda mediana per família de 45.000 $. Els homes tenien una renda mediana de 30.208 $ mentre que les dones 16.000 $. La renda per capita de la població era de 14.232 $. Entorn de l'11,1% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Benson». American Fact Finder. Oficina del Cens dels Estats Units, 12-01-2010.
# Eveleth

Eveleth és una població dels Estats Units a l'estat de Minnesota. Segons el cens del 2000 tenia 3.865 habitants.

## Demografia

Segons el cens del 2000, Eveleth tenia 3.865 habitants, 1.717 habitatges, i 971 famílies. La densitat de població era de 235,7 habitants per km².
Dels 1.717 habitatges en un 26,8% hi vivien nens de menys de 18 anys, en un 40,4% hi vivien parelles casades, en un 11,8% dones solteres, i en un 43,4% no eren unitats familiars. En el 38,1% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,6% tenia menys de 18 anys, un 8,6% entre 18 i 24, un 26,5% entre 25 i 44, un 22,2% de 45 a 60 i un 21,1% 65 anys o més.
L'edat mediana era de 41 anys. Per cada 100 dones de 18 o més anys hi havia 84 homes.
La renda mediana per habitatge era de 27.736 $ i la renda mediana per família de 37.069 $. Els homes tenien una renda mediana de 32.723 $ mentre que les dones 21.658 $. La renda per capita de la població era de 16.635 $. Entorn del 10,6% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eveleth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Eveleth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Clearc d'Atenes

Clearc d'Atenes (en llatí Clearchus, en grec antic Κλέαρχος "Kléarkos") fou un poeta atenenc d'època desconeguda que pertanyia a la Nova comèdia.
Ateneu de Naucratis ha conservat alguns fragments de les seves obres Κιθαρῳδός, Κορινθίοι i Πάνδροσος, i d'una altra obra de nom desconegut.

## Referències

* ↑ Clearchus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 781
# Mazzano Romano

Mazzano Romano és un comune (municipi) de la ciutat metropolitana de Roma, a la regió italiana del Laci, situat uns 35 km al nord de Roma. L'1 de gener de 2018 tenia 3.119 habitants.
Mazzano Romano limita amb els municipis de Calcata, Campagnano di Roma, Castel Sant'Elia, Faleria, Magliano Romano i Nepi.

## Referències

* ↑ «Resident population on 1st January 2018» (en anglès). ISTAT. [Consulta: 10 abril 2019].

## Enllaços externs

* Mazzano Romano - Lloc web oficial (italià)
# Duzey

Duzey és un municipi francès situat al departament del Mosa i a la regió del Gran Est. L'any 2007 tenia 51 habitants.

## Demografia
### Població

El 2007 la població de fet de Duzey era de 51 persones. Hi havia 16 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 18 eren l'habitatge principal de la família i 3 estaven desocupats. 20 eren cases i 1 era un apartament. Dels 18 habitatges principals, 14 estaven ocupats pels seus propietaris i 4 estaven llogats i ocupats pels llogaters; 1 tenia dues cambres, 2 en tenien quatre i 15 en tenien cinc o més. 11 habitatges disposaven pel capbaix d'una plaça de pàrquing. A 7 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Duzey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 26 persones, 20 eren actives i 6 eren inactives. De les 20 persones actives 15 estaven ocupades (10 homes i 5 dones) i 4 estaven aturades (2 homes i 2 dones). De les 6 persones inactives 3 estaven estudiant i 3 estaven classificades com a «altres inactius».

### Activitats econòmiques

L'any 2000 a Duzey hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Duzey a l'INSEE.
* Évolution et structure de la population Fitxa amb el detall de dades de Duzey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hans Jakob

Hans Jakob (16 de juny de 1908 - 24 de març de 1994) fou un futbolista alemany de la dècada de 1930.
Fou 38 cops internacional amb la selecció alemanya amb la qual participà en la Copa del Món de futbol de 1934 i 1938.
Pel que fa a clubs, defensà els colors de SSV Jahn Regensburg i FC Bayern Múnic.

## Referències

* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Perfil a weltfussball.de
* ↑ Perfil a eu-football.info
Hans Jakob amb la selecció alemanya - Plantilles de navegació :
Selecció de futbol d'Alemanya – Copa del Món de futbol 1934
1 Jakob •
2 Bender •
3 Albrecht •
4 Busch •
5 Conen •
6 Dienert •
7 Gramlich •
8 Haringer •
9 Heidemann •
10 Hohmann •
11 Janes •
12 Buchloh •
13 Kobierski •
14 Kreß •
15 Lehner •
16 Münzenberg •
17 Noack •
18 Schwartz •
19 Siffling •
20 Streb •
21 Szepan •
22 Zielinski •
Seleccionador: Nerz
Selecció de futbol d'Alemanya – Copa del Món de futbol 1938
1 Buchloh •
2 Jakob •
3 Raftl •
4 Janes •
5 Schmaus •
6 Goldbrunner •
7 Kitzinger •
8 Kupfer •
9 Mock •
10 Münzenberg •
11 Wagner •
12 Gauchel •
13 Gellesch •
14 Hahnemann •
15 Lehner •
16 Neumer •
17 Pesser •
18 Siffling •
19 Skoumal •
20 Streitle •
21 Stroh •
22 Szepan •
Seleccionador: Herberger :
# Banca Cívica

Banca Cívica va ser un grup financer que aglutinava quatre caixes d'estalvis espanyoles fusionades mitjançant el Sistema Institucional de Protecció (SIP): Caja de Burgos, CajaCanarias, Caja Navarra i Cajasol. El 3 d'agost de 2012 va deixar de cotitzar a borsa i fou absorbida per CaixaBank.
Inicialment s'havien d'unir les caixes de Burgos, Canàries i Navarra amb Sa Nostra, però finalment la caixa de les illes Balears no va participar en el SIP. Així la fusió freda es va realitzar al juny de 2010 entre tres caixes i al desembre la caixa andalusa Cajasol es va incorporar al grup.
Banca Cívica es va constituir amb seu a Madrid, però arran de la integració de Cajasol es va preveure crear una seu social i institucional a Sevilla i mantenir a Madrid la seu operativa. El banc va sortir a borsa.
El 26 de març de 2012 els consells de «La Caixa» i de CaixaBank aprovaren la compra de Banca Cívica per 977 milions, operació amb la qual CaixaBank passà a ser la principal entitat financera d'Espanya. L'absorció de Banca Cívica i la desaparició d'aquesta marca no tindrà en principi com a conseqüència la desaparició de les marques Caja de Burgos, CajaCanarias, Caja Navarra (CAN) i Cajasol.
La Junta General Extraordinària d'Accionistes de Banca Cívica va aprovar, el 26 de juny de 2012, la integració de l'entitat a CaixaBank. L'operació conforma l'entitat líder en el mercat espanyol, amb més de 13 milions de clients i uns actius de 342.000 milions d'euros. La integració no ha necessitat ajudes públiques ni ha tingut cost per la resta del sector financer.

## Referències

* ↑ «El grupo Banca Cívica nacerá como sexta caja española en abril de 2010» (en castellà). Diario de Navarra, 19-12-2009. [Consulta: 17 octubre 2010].
* ↑ «Cajasol se une al SIP de Banca Cívica para crear el cuarto grupo de cajas de ahorro» (en castellà). cotizalia, 11-11-2010. Arxivat de l'original el 14 de novembre 2010. [Consulta: 12 novembre 2010].
* ↑ «Cajasol firma en Sevilla su integración en Banca Cívica» (en castellà). El País, 19-11-2010. [Consulta: 13 març 2011].
* 1 2 «Antonio Pulido entrará en el consejo de administración de Caixabank» (en castella). Diaro de Sevilla, 27-03-2012. [Consulta: 29 març 2012].
* ↑ El Periodico, 26 de març del 2012, CaixaBank compra Banca Cívica per 977 milions

## Vegeu també

* Confederació Espanyola de Caixes d'Estalvis
# Eveliina Summanen

Eveliina Summanen (Lappeenranta, 29 de maig de 1998) és una futbolista finlandesa que juga com a migcampista al Tottenham Hotspur i la selecció femenina de Finlàndia.
El 10 de gener de 2022, Summanen es va unir al Tottenham Hotspur de la FA WSL per un traspàs no revelat, signant un contracte fins al 2023.
Summanen va ser convocada per a la selecció de Finlàndia, apareixent a l'equip durant el cicle de classificació de la Copa del Món Femenina de la FIFA 2019.

## Referències

* ↑ «Tottenham: Eveliina Summanen joins until 2023». BBC Sport, 10-01-2022. [Consulta: 10 gener 2022].
* ↑ «Women World Cup Qualifiers Europe 2017/2018 » Teams (Finland)». WorldFootball.net. [Consulta: 29 agost 2019].
# Colditz

Colditz és una ciutat al districte de Leipzig a l'estat de Saxònia (Alemanya) al marge del Mulde. La ciutat és coneguda pel Castell de Colditz.
El primer esment escrit Cholidistcha data de 1046. Va rebre els drets de ciutat el 1265. A l'inici del segle xix el castell va ser transformat en hospital per pacients psiquiàtrics «incurables» i després en presó per persones «asocials». Durant la primeria del nazisme va servir de camp de concentració per empresonar persones no condemnades en detenció protectiva i després a la Segona Guerra Mundial Castell va ser convertit en camp per a presoners de guerra (nomenat Oflag IVc) per als oficials de les forces aliades, el que va contribuir a fama internacional de la ciutat. Al nucli de Sermuth hi conflueixen els rius Zwickauer Mulde i Freiberger Mulde.
Durant la República Democràtica Alemanya hi havia un hospital, una fàbrica de porcellana i una de xamota. Cap de les indústries tradicionals va sobreviure a la reunificació alemanya. Als anys 1990 el castell va ser restaurat i conté un museu dedicat als oficials que van assajar escapar la captivitat, un alberg juvenil i altres infraestructures culturals. Per una sèrie de cases renaixentistes el nucli històric té un encant turístic.
La Fuga de Colditz és un joc de taula inspirat en una fuga real d'un oficial durant la guerra.

## Referències

* ↑ «Colditz». Gran Enciclopèdia Catalana. Barcelona: Grup Enciclopèdia Catalana.
* 1 2 «Geschichte» (en alemany). Ajuntament de Colditz. [Consulta: 4 març 2019].
* ↑ «Colditzer keramische Industriegeschichte» (en alemany). [Consulta: 4 març 2019].
# Melierax

Melierax és un gènere d'ocells de la família dels accipítrids (Accipitridae). Coneguts com a astors cantaires, habiten zones boscoses i obertes d'Àfrica.
S'ha proposat la classificació dins la subfamília dels melieraxins (Melieraxinae), juntament amb Micronisus, però en general s'ubiquen ambdós gèneres dins dels accipitrins (Accipitrinae).

## Taxonomia

Segons la classificació del Congrés Ornitològic Internacional versió 12,2, 2022, es reconeixen 3 espècies dins aquest gènere:
* Astor cantaire pàl·lid (Melierax canorus).
* Astor cantaire bec-roig (Melierax metabates).
* Astor cantaire de l'Àfrica oriental (Melierax poliopterus).
Antigament, l'astor gabar (Micronisus gabar) havia estat inclòs dins d'aquest gènere.

## Referències

* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 275. ISBN 978-84-16728-37-4.
* ↑ Els accipitriformes a John Boyd's Home Page Rev. 1-03-2011 (anglès)
# Se (kana)

En l'escriptura japonesa, els caràcters せ (hiragana) i セ (katakana) són dues mores que ocupen la 14a posició en el sistema modern d'ordenació alfabètica gojūon (五十音), entre す i そ; i el 46è en el poema iroha, entre も i す. En la taula a la dreta, que segueix l'ordre gojūon (per columnes, i de dreta a esquerra), es troba en la tercera columna (さ行, «columna SA») i la quarta fila (え段, «fila E»).
Tant せ com セ provenen del kanji 世.
Poden dur l'accent dakuten: ぜ, ゼ.

## Romanització

Segons els sistemes de romanització Hepburn modificat, Kunrei-shiki i Nihon-shiki:
* せ, セ es romanitzen com a «'se».
* ぜ, ゼ es romanitzen com a «ze».

## Escriptura

* El caràcter せ s'escriu amb tres traços:
* Traç horitzontal.
* Traç vertical curt que talla al primer traç i es corba cap a l'esquerra.
* Traç vertical a l'esquerra del segon que talla el primer traç i en la part inferior del caràcter gira a la dreta. S'assembla a una L lleugerment corba.
* El caràcter セ s'escriu amb dos traços:
* Traç horitzontal encara que lleugerament ascendent que al final es torça cap avall a l'esquerra formant un angle.
* Traç en forma d'una L lleugerament corba.

## Altres representacions

* Sistema Braille:
* Alfabet fonètic: 「世界のセ」 (la «se de sekai», on sekai significa món)
* Codi Morse: ・－－－・

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Dia Internacional de la Neutralitat

El Dia Internacional de la Neutralitat és un dia internacional que se celebra anualment el 12 de desembre.
El 2 de febrer de 2017 l'Assemblea General de les Nacions Unides, a través de la Resolució 71/275, decideix declarar el 12 de desembre 'Dia Internacional de la Neutralitat', a proposta de Turkmenistan, reconegut per les Nacions Unides com un Estat permanentment neutral des del desembre del 1995. Segons les Nacions Unides, davant la tensió política i l'escalada de les crisis, és de gran importància que es respectin els principis de sobirania i d'igualtat sobirana dels Estats. També els d'integritat territorial, lliure determinació i no intervenció en els assumptes interns de qualsevol Estat. A més, cal promoure i encoratjar la solució dels conflictes internacionals per mitjans pacífics de manera que no es posin en perill la pau i la seguretat internacionals.

## Referències

* ↑ «International Day of Neutrality, 12 December». Nacions Unides. [Consulta: 25 juny 2022].
# Duygu Akşit

Duygu Akşit o Duygu Akşit Oal (Ankara, 4 d'octubre de 1971) va ser una jugadora de tennis turca. Juntament amb Gülberk Gültekin ha guanyat la medalla de bronze, la primera medalla de tennis per a Turquia en els Jocs Mediterranis. Duygu Akşit i Gülberk Gültekin han guanyat aquestes medalles en dobles femení dels Jocs Mediterranis de 1997 a Bari. Duygu Akşit Oal, casada, actualment és l'entrenadora-capitana de la selecció turca femení.

## Referències

* ↑ http://www.tenisklinik.com.tr/eski(26.02)/tuerk-tenisciler/eski-sampiyonlar/duygu-akit-oal.html
* ↑ https://web.archive.org/web/20140222013413/http://www.trt.net.tr/Radyo/HaberDetay.aspx?HaberKodu=32840a12-3159-42fe-ba0e-0e689f33aad7
* ↑ http://www.ajansspor.com/tenis/genel/h/20100512/hocasiz_sampiyon_cagla.html Arxivat 2016-03-11 a Wayback Machine.
* ↑ http://www.ntvspor.net/haber/tenis/1653/bayan-tenisciler-afrika-semalarinda
# Haworthia chloracantha var. subglauca

"'Haworthia chloracantha var. subglauca, és una varietat de Haworthia chloracantha del gènere Haworthia de la subfamília de les asfodelòidies.

## Descripció

Haworthia chloracantha var. subglauca és una varietat de menor producció de fillols. Es diferencia de la varietat cloracantha i de la varietat denticulifera per tenir espines més grans i disperses i color, de color verd més blavós.

## Distribució i hàbitat

Aquesta varietat rara creix al voltant de Groot-Brakrivier, a la província sud-africana del Cap Occidental, entre pastures i sovint s'amaga sota el sòl.

## Taxonomia

Haworthia chloracantha var. subglauca va ser descrita per Karl von Poellnitz i publicat a Kakteenkunde vereinigt mit dem Kakteenfreund: 137, a l'any 1937.

### Etimologia

Haworthia: nom en honor del botànic britànic Adrian Hardy Haworth (1767-1833).
chloracantha: epítet llatí que significa "en forma de barca".
var. subglauca: epítet llatí que significa "gairebé glauca".

### Basiònim

* Haworthia subglauca (Poelln.) M.Hayashi.

## Referències

* 1 2 3 Jilemicky, Jakub. «Haworthia chloracantha var. subglauca» (en anglès). www.haworthia-gasteria.com. [Consulta: 28 juny 2021].
* 1 2 «Haworthia chloracantha var. subglauca» (en anglès). Tropicos.org. Missouri Botanical Garden. [Consulta: 23 juny 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 28 juny 2021].